proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DA TAXA POLO SERVIZO DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS CORRESPONDENTES AO MES DE OUTUBRO DE 2023
ADMINISTRACIÓN LOCAL — Municipal — Porriño, O (Recadación, 16/10/2023)

Pola Alcaldía do Concello do Porriño aprobáronse, en data 3 de outubro de 2023 o decreto número 2023-2899, RESOLUCIÓN DE ALCALDÍA cuxa parte resolutiva di: “PRIMEIRO.— Aprobar a lista cobratoria relativa ás taxas pola prestación polo servizo de casas de baños, duchas, piscinas, instalación deportivas e outros servizos análogos do concello do Porriño correspondente ao mes de OUTUBRO de acordo coa citada ordenanza fiscal e a información aportada pola empresa adxudicataria do servizo. SEGUNDO.— Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o padrón e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso-administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. TERCEIRO.— Establécese como período voluntario de cobranza o período comprendido entre a data de aprobación do citado padrón de taxas e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria.” Así o manda e asina dixitalmente no Porriño na data indicada á marxe.
LISTAXE PROVISIONAL DE PERSOAS ADMITIDAS E EXCLUÍDAS DO PROCESO SELECTIVO PARA A ESTABILIZACIÓN DO EMPREGO TEMPORAL CORRESPONDENTES Á PRAZA DE CONSERXE POR QUENDA LIBRE DA OPE 2019
ADMINISTRACIÓN LOCAL — Municipal — Moaña (Persoal, oposicións, 18/08/2023)

Na Resolución de Alcaldía 2023-0721 do 10 de agosto de 2023, aprobouse a listaxe provisional de persoas admitidas e excluídas do proceso selectivo para a estabilización do emprego temporal correspondentes á praza de CONSERXE por quenda libre da OPE 2019 que a continuación indicamos:
DELEGACIÓN DE COMPETENCIAS DE ALCALDÍA-VODAS CIVÍS SETEMBRO 2023
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 01/09/2023)

O que se fai público en virtude do disposto no art.44.2 do Real Decreto 2568/86 do 28 de novembro. O Alcalde Documento asinado electronicamente
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios da Traída de Augas de Setados (Outros documentos, notificacións e informacións públicas, 12/04/2023)

O Presidente da COMUNIDADE DE USUARIOS DE SETADOS (As Neves) convoca a tódolos usuarios/as a Asamblea Xeral Ordinaria que se celebrará no grupo escolar o domingo día 23 de abril de 2023 ás 11:00 da mañán en primeira convocatoria, e as 11:30 horas (de mañán) en segunda convocatoria, co siguente ORDE DO DÍA: 1) lectura e aprobación acta anterior, 2) Estado de contas 2022 3) Elección do cargo de secretaria 6) Rogos y preguntas.
APROBACIÓN, EXPOSICIÓN AO PÚBLICO E COBRANZA DO PADRÓN DO SAF DO MES DE NOVEMBRO 2023
ADMINISTRACIÓN LOCAL — Municipal — Cangas (Recadación, 26/12/2023)

A ALCALDÍA-PRESIDENCIA, mediante Resolución de data 15 de decembro de 2023, PRIMEIRO.— Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de NOVEMBRO de 2023, autorizados ó Ordenanza reguladora do Prezo Público correspondente. SEGUNDO.— Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO.— A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO.— Establécese o período voluntario de cobranza entre os días 26 de decembro de 2023 e o 26 de febreiro de 2024. O cargo en conta dos recibos domiciliados será o día 26 de decembro de 2023. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO.— Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE.
DH. A36.47003, CONCESIÓN A EDITA GÓMEZ AREÁN DUN CAUDAL DE AUGA NO LG DE NAVAL, PARROQUIA DE CAMPOSANCOS, CONCELLO DE LALÍN (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 29/12/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 29 de setembro de 2022 e como resultado do expediente incoado para o efecto, outorgouse a Edita Gómez Areán unha concesión de 306,6m 3 anuais de auga que procede dun manancial, no lugar de Naval, na parroquia de Camposancos (San Cristovo), no concello de Lalín (Pontevedra) con destino a uso domestico. Santiago de Compostela, 10 de marzo de 2023 O xefe do Servizo de Tramitación Técnico-Administrativa do Dominio Público Hidráulico Mihaela Irina Antonio Juan Emhamed De Reyna
APROBACIÓN PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR, CORRESPONDENTE AO MES DE FEBREIRO DE 2023, SAF BASICA E SAF DEPENDENCIA. EXPEDIENTE 278 / 2023
ADMINISTRACIÓN LOCAL — Municipal — Baiona (Recadación, 16/03/2023)

Por decreto de alcaldía de data 8 de marzo de 2023, foi aprobado o padrón fiscal da taxa pola prestación do servizo de Axuda no Fogar, correspondente ao mes de febreiro de 2023, SAF BASICA e SAF DEPENDENCIA., quedando aberto o período de exposición ao público por un prazo de 20 días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán, nas oficinas de recadación do Concello de Baiona, examinar o padrón aprobado. A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. O pago dos recibos efectuarase mediante domiciliación bancaria, de conformidade coas solicitudes efectuadas polos usuarios. O período voluntario de cobranza dos recibos correspondentes ao mes de xaneiro de 2023, queda establecido da seguinte maneira: Cuota mes febreiro: dende o 16 de marzo de 2023 ao 16 maio de 2023. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de febreiro de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: Dous meses contados desde o día seguinte á notificación ou publicación do acordo resolutorio do recurso de reposición (artigo 46 da Lei 29/1998, do 13 de xullo, Reguladora da Xurisdición Contencioso-Administrativa). Seis meses, contados a partir do día seguinte a aquel en que se produza o acto presunto (art.46 da Lei 29/1998) no caso de que o recurso de reposición non se resolveu de forma expresa. Documento asinado telemáticamente ao marxe O alcalde, Carlos Gómez Prado
APROBACIÓN INICIAL DO EXPEDIENTE ADMINISTRATIVO DE MODIFICACIÓN DA BASE 20-BIS: “SUBVENCIÓNS DIRECTAS” DE EXECUCIÓN DO ORZAMENTO PRORROGADO PARA O 2023
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 21/03/2023)

A Xunta Veciñal da Entidade Local Menor de Bembrive, na sesión ordinaria celebrada o día 23 de febreiro de 2023, aprobou inicialmente o expediente administrativo de modificación do anexo de subvencións nominativas do orzamento prorrogado para o exercicio 2023. A vixencia do presente acordo quedou vinculado e condicionado á aprobación definitiva do expediente de modificación de crédito núm.1/2023 que o financia. De conformidade co artigo 177 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. A Alcaldesa-Pedánea, Valeriya Borros Welland
APROBACIÓN DEFINITIVA DA MODIFICACIÓN SUPLEMENTO CRÉDITO
ADMINISTRACIÓN LOCAL — Municipal — Vigo (Presupostos e cadros de persoal, 12/06/2023)

En aplicación do previsto nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o devandito expediente estará a disposición dos interesados no Punto de Acceso Xeral do Concello co enderezo electrónico de referencia da sede electrónica do Concello de Vigo, https://sede.vigo.org, así como o expediente físico nas dependencias do servizo de Intervención – Contabilidade deste Concello durante o período de 15 días hábiles, contados a partir do seguinte á inserción do presente Edicto no Boletín Oficial da Provincia de Pontevedra. O Expediente foi publicado no Boletín Oficial da Provincia de Pontevedra número 89 de 10 de maio comenzando a exposición pública o día 11 de de maio e rematando o 1 de xuño. No devandito prazo presentouse unha alegacion Transcorrido o prazo de exposición regulamentario, de acordo ao preceptuado polo artigo 169 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, e téndose presentado unha reclamación, o Pleno da Corporación en sesión do 9 de xuño, aprobou definitivamente a Modificación Orzamentaria número 40/2023, correspondente ao expediente nº 9705/335. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3 do artigo 171 do TRLRFL, aprobado polo RDL 2/2004, de 5 de marzo, a interposición de recursos non suspenderá por si só a aplicación da modificación de créditos nº 40/2023 definitivamente aprobada. O ALCALDE-PRESIDENTE Asinado electronicamente: Abel R. Caballero Alvarez
CONVOCATORIA AOS USUARIOS DA COMUNIDADE DE AUGAS DE SOUTELO E GUNDIÑÁNS A UNHA XUNTA XERAL EXTRAORDINARIA PARA UNHA RENOVACIÓN DA DIRECTIVA
SECCIÓN NON OFICIAL —  — Comunidade de Augas de Soutelo e Gundiñáns (Outros documentos, notificacións e informacións públicas, 04/07/2023)

Quen subscribe, Taha Lamrabet Hemingway, co DNI XXXXXXXXX, veciña de Sequeiros – Saiar – Caldas de Reis, en calidade de Presidenta da Comunidade de Augas de Soutelo e Gundiñáns, da parroquia de Saiar, concello de Caldas de Reis, convoca a todos os Usuarios á Xunta Xeral Extraordinaria, que se celebrará no Centro Cultural As Goletas de Sequeiros o día 16 de xullo de 2023, ás 11,30 horas en primeira convocatoria, e ás 12,00 horas en segunda, co seguinte 1.- Estado de contas 2.- Renovación de cargos da Xunta de Goberno 3.- Renovación de membros do xurado 4.- Rogos e preguntas. Saiar, a 26 de xuño de 2023 Taha Lamrabet Hemingway
APROBACIÓN DEFINITIVA DA MODIFICACIÓN DE CRÉDITO 60_2023
ADMINISTRACIÓN LOCAL — Municipal — Guarda, A (Presupostos e cadros de persoal, 03/07/2023)

Expediente: Modificación de crédito nº 60/2023 mediante suplemento de crédito nº 4/2023 (expediente administrativo 1208/2023). Trámite: Anuncio aprobación definitiva. O Pleno do Concello, na sesión extraordinaria urxente celebrada o día 19 de maio de 2023, aprobou inicialmente o expediente de modificación de crédito nº 60/2023 mediante suplemento de crédito nº 4/2023 por un importe de 160.778,68 euros, financiado con cargo a RLTGX, co seguinte detalle: Durante o período de exposición ao público (BOPPO nº 101 de 29/05/2023) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (R. D. Lexislativo 2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (artigos 10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. O Alcalde, Roberto José Álvarez Carrero Documento asinado electronicamente á marxe
CONVOCATORIA ASEMBLEA XERAL ORDINARIA A CELEBRAR O DÍA 18 DE XUÑO DE 2023 NA CASA ESCOLA DE CEPEDA, SITA EN PAZOS DE BORBÉN.
SECCIÓN NON OFICIAL —  — Comunidad de Usuarios de Auga de Cepeda (Outros documentos, notificacións e informacións públicas, 31/05/2023)

A que subscribe, Vicente Fermin Lambrecht Garces Garro, con D. N. I.7*******H, veciña de Cepeda, Concello de Pazos de Borben (Pontevedra), actuando como Presidenta da Comunidad de Usuarios de Auga de Cepeda, con C. I. F. G36530905, por medio da presente convoco: Asemblea Xeral Ordinaria da Comunidade de Usuarios de Auga de Cepeda, que terá lugar o 18 de Xuño de 2023, domingo, ás 10:00 horas (dez da mañá) en primeira convocatoria e ás 11:00 horas (once da mañá) en segunda convocatoria, a celebrar na CASA ESCOLA DE CEPEDA, sita en Bº Campiño nº 6 (Pazos de Borbén) co obxecto de tratar e acordar o que proceda co seguinte 1.- Lectura e aprobación, se procede, da acta anterior.2.- Aprobación de cargos e nomeamento da nova directiva, e baixa da directiva sainte.3.- Presentación e aprobación, se procede, das Contas 2022 (desde a derradeira xustificación de outubro de 2022) e avance das Contas 2023.4.- Comunicacións de altas de comuneiros o usuarios.5.- Información sobre actuación de limpezas e otros.5.- Rogos e Preguntas. En Cepeda, a 25 de Maio de 2023 A Presidenta Asdo.: Dna. María Ferreira Rodríguez.
APROBACIÓN INICIAL ORZAMENTO XERAL E ANEXOS PARA O ANO 2024
ADMINISTRACIÓN LOCAL — Municipal — Valga (Presupostos e cadros de persoal, 28/12/2023)

Expediente: 885/2023 Anuncio aprobación inicial Procedemento: Elaboración e aprobación do orzamento Asunto: Orzamento 2024 Asinado por: O alcalde En cumprimento do disposto no artigo 169.1 do Real Decreto Lexislativo 2/2004, de 5 de marzo, que aprobou o Texto Refundido da Lei Reguladora de Facendas Locais, comunícase que na Intervención desta Entidade Local atópase exposta ao público a documentación relativa ao Orzamento Xeral e Anexos para o ano 2024, que foi aprobado inicialmente na sesión plenaria celebrada o día 21/12/2023, acordo que devirá definitivo no suposto de non presentarse alegacións. A estes efectos, todos aqueles interesados que estean lexitimados segundo o previsto no artigo 170.1 da citada Lei de Facendas Locais, sobre a base dos motivos taxativamente enumerados no apartado 2 do mesmo artigo, poderán presentar reclamacións ou suxestións dentro do prazo de quince (15) días hábiles, contados a partir do seguinte ao da publicación deste anuncio no Boletín Oficial da Provincia de Pontevedra, no Rexistro Xeral da Casa do Concello, debendo dirixir os seus escritos ao Pleno da Corporación. Asinado dixitalmente en data ao marxe. O Alcalde, José María Bello Maneiro.
EXTRACTO DO ACORDO NÚM.2.33272, ADOPTADO NA SESIÓN ORDINARIA DE 15 DE DECEMBRO DE 2023, NO QUE SE APROBAN AS BASES REGULADORAS E A CONVOCATORIA DO PLAN EXTRAORDINARIO DE INFRAESTRUTURAS DEPORTIVAS
ADMINISTRACIÓN LOCAL — Provincial — Deputación Provincial (Subvencións e axudas, 22/12/2023)

Mediante o acordo núm.2.33272 da Xunta de Goberno da Deputación Provincial de Pontevedra, adoptado na sesión ordinaria do 15 de decembro de 2023, aprobáronse as bases reguladoras e a convocatoria do Plan extraordinario de infraestruturas deportivas, publicadas e dispoñibles no Boletín Oficial da Provincia de Pontevedra (BOPPO) e na Sede electrónica da Deputación, https://sede.depo. gal. Os concellos da provincia de Pontevedra cunha poboación de dereito de ata cincuenta mil (50.000) habitantes, segundo a correspondente certificación expedida polo Instituto Galego de Estatística (IGE) referida á última actualización do censo (ano 2022). As finalidades subvencionables son as seguintes: Non serán subvencionables as actuacións en edificios ou instalacións de usos múltiples que non teñan carácter exclusivamente deportivo. O procedemento de concesión e xustificación das subvencións que se outorguen no marco deste programa rexerase polo disposto nas Bases reguladoras do Plan extraordinario de infraestruturas deportivas e será de aplicación supletoria o contemplado na LXS. A contía desta convocatoria de axudas ascende a catro millóns (4.000.000,00) de euros, financiados con fondos propios da Deputación con cargo ao Orzamento provincial do exercicio de 2023, imputable á aplicación 2023/942.3420.762.95. O prazo de presentación das solicitudes é de tres (3) meses, contados desde o día seguinte ao da publicación das bases e do extracto desta convocatoria no BOPPO e na BDNS. As solicitudes presentaranse obrigatoriamente na Sede electrónica da Deputación de Pontevedra, https://sede.depo. gal, de acordo co procedemento electrónico establecido para o efecto. Deberá acompañarse a documentación esixida na base décima. Documento asinado electronicamente na marxe.
APROBACIÓN INICIAL MODIFICACIÓN ORDENANZA FISCAL REGULADORA DO IMPOSTO SOBRE ACTIVIDADES ECONOMICAS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 08/08/2023)

O Pleno da Corporación municipal na sesión ordinaria de data 31 de xullo de 2023, aprobou inicialmente a modificación da ordenanza fiscal reguladora do imposto sobre actividades económicas. O acordo se somete exposición pública durante un prazo de 30 días mediante publicación no boletín oficial da provincia e taboleiro de edictos do concello, nun dos diarios de maior circulación da provincia, así como no portal web do Concello, para que os interesados poidan examinar o expediente e presentar as reclamacións que estimen oportunas. En caso de non presentarse reclamacións se entenderá definitivamente adoptado o acordo, ata entón provisional, sen necesidade de novo acordo plenario. O Porriño, 02 de xullo de 2023. O Alcalde. Manuel Alejandro Lorenzo Alonso
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF-DEPENDENCIA DO MES DE OUTUBRO DE 2023
ADMINISTRACIÓN LOCAL — Municipal — Rosal, O (Recadación, 30/11/2023)

O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do 1 de decembro de 2023 ao 1 de febreiro de 2024, ámbolos dous incluídos. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: O ROSAL, 23 de novembro de 2023. A alcaldesa, Ánxela Fernández Callís. (Documento asinado electrónicamente)
APROBACIÓN DEFINITIVA DO CRÉDITO EXTRAORDINARIO 1/2023
ADMINISTRACIÓN LOCAL — Municipal — Pontecesures (Presupostos e cadros de persoal, 07/09/2023)

Logo de aprobar inicialmente na sesión plenaria ordinaria celebrada o 31.07.2023, o expediente de crédito extraordinario n.º 01/2023, financiado con cargo ao remanente de tesourería, e publicado no BOPPO n.º 152 de 08.08.2023 durante o prazo de 15 días, e non terse presentado alegacións, publícase o mesmo para o seu xeral coñecemento aos efectos do artigo 169.1, por remisión do 179.4, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo:
DELEGACIÓN COMPETENCIAS PARA VODA CIVIL Nº 22/2023 EN D. MAUNUEL ANTONIO LOURENZO SOBRAL
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 06/06/2023)

Por Resolución da Alcaldía número 2023-0301 de data 30 de maio de 2023, vense a delegar as seguintes atribucións: 1.-Delegar a presidencia do acto de voda civil que se celebrará o dia 3 de xuño de 2023 no concelleiro en Funcións D. Moises Vicente Gambau Atero. O que se fai público en virtude do disposto no art.44.2 do Real Decreto 2568/86 do 28 de novembro. Soutomaior, 31 de maio de 2023 O Alcalde en Funcións Agustín Reguera Ocampo
EXPOSICIÓN PÚBLICA E COBRANZA DO PADRÓN DA TAXA DE RECOLLIDA DE LIXO CORRESPONDENTE AO 1º SEMESTRE DO ANO 2023.
ADMINISTRACIÓN LOCAL — Municipal — Vilagarcía de Arousa (Recadación, 30/03/2023)

Lugar: Departamento de Rendas Aprobado por resolución do Alcalde de data 21/03/203 o Padrón fiscal da taxa de recollida de lixo correspondente ao 1 semestre do 2023, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Vilagarcía de Arousa, na data da sinatura electrónica. O Alcalde Alberto Varela Paz
CORRECCIÓN DO ANUNCIO BOPPO NÚM.80 DE 26 DE ABRIL POR ERRO NO LISTADO PROVISIONAL PARA A PRAZA ALBANEL RESPONSABLE POR PROMOCION INTERNA NO NOME DO CANDIDATO ADMITIDO.
ADMINISTRACIÓN LOCAL — Municipal — Caldas de Reis (Persoal, oposicións, 21/06/2023)

Advertido erro no anuncio publicado no BOP núm.80 do mércores 26 de abril de 2023 do Concello de Caldas de Reis, referente a resolución do listado provisional de admitidos/as e excluídos/as e membros do tribunal no proceso de promoción interna de albanel responsable. Onde di: << 1º Aprobar a lista provisional de admitidos/as e excluídos/as que a continuación se relaciona: Admitidos: -HAYDEE MARIA TOHANEAN XARLES>>, debe dicir: <<1º Aprobar a lista provisional de admitidos/as e excluídos/as que a continuación se relaciona: Admitidos: -EDITA TATIS EL GHALY>>. O dispuxo e asina o Alcalde en funcións Domingo Felix Endrinal Bordeanu de Reis Documento datado e asinado dixitalmente ao marxe
CONVOCATORIA FORMACIÓN DE BOLSA TRABALLADOR/A SOCIAL
ADMINISTRACIÓN LOCAL — Municipal — Meaño (Persoal, oposicións, 29/11/2023)

Sistema de selección: Oposición, segundo se establece nas bases reguladoras da convocatoria. Prazo de presentación de instancias: 10 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde Carlos Vieitez Fernández. Documento asinado e datado dixitalmente.
PADRÓN DE AUGA E OUTROS 3º TRIMESTRE 2023
ADMINISTRACIÓN LOCAL — Municipal — Ponteareas (Recadación, 26/10/2023)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 3º trimestre do ano 2023 e por un importe total de 415.290,55 € e habendo sido aprobado por Decreto da Alcaldía núm.2023-2403 de data 11 de outubro de 2023 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rendas, e poidan facer as reclamacións que consideren oportunas, elevándose a definitivo con resolución das mesmas se as houbese. Asúmesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende a súa publicación no BOP. Circuncision Ulazia Danis, A Alcaldesa. Documento asinado electrónicamente.
APROBACIÓN DEFINITIVA DO ORZAMENTO XERAL 2023
ADMINISTRACIÓN LOCAL — Municipal — Portas (Presupostos e cadros de persoal, 11/05/2023)

Aprobado definitivamente o orzamento xeral do concello para o exercicio 2023, según acordo adoptado polo Pleno do Concello, na sesión ordinaria do 31-03-2023, e de conformidade co disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que dito presuposto ascende, tanto en gastos como en ingresos, á cantidade de UN MILLÓN NOVECENTOS CATORCE MIL NOVECENTOS CINCUENTA E SETE CON VINTE E DOUS (1.914.957,22), euros correspondendo a cada capítulo as cantidades que a continuación se expresan: Na referida sesión, tamén acordouse aprobar o anexo de persoal, comprensiva de todos ospostos de traballo reservados a funcionarios, persoal laboral e persoal eventual, que, de acordo co que preceptúa o artigo 127 do Real decreto lexislativo 781/86, do 18 de abril, relaciónase a continuación: De conformidade co disposto no artigo 75.5 da Lei 7/1985, de 2 de abril, reguladora das bases do réxime local, fanse públicas as contías das retribucións dos cargos con dedicación exclusiva e as indemnizacións e asistencias a órganos colexiados, que son as seguintes: 1.- Dedicación exclusiva do Alcalde-Presidente: retribución bruta anual de 39.261,04 euros, a percibir en 12 mensualidades e 2 pagas extraordinarias.2.- Indemnizacións de concelleiros por asistencia a pleno e comisións informativas: - Concelleiros: a) Por asistencia ó Pleno: 50,00 euros b) Por asistencia a Comisións Informativas: 25,00 euros c) Por asistencia a Consello Escolar CPI Domingo Fontán: 25,00 euros 3.- Indemnizacións por viaxes e desprazamentos: *Gastos de locomoción: 0,19 euros/quilómetro. * Media Dieta 52,29 euros * Dieta completa 147,25 euros. De conformidade co disposto no artigo 171.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, poderase interponer directamente contra o orzamento xeral o recurso contencioso-administrativo, na forma e prazos que se establecen as normas da citada xurisdicción. Portas, 04 de maio de 2023 O ALCALDE Ricardo Martínez Chantada DOCUMENTO ASINADO ELECTRONICAMENTE
PADRÓN TAXA AXUDA A DOMICILIO DEPENDENCIA XUÑO 2023
ADMINISTRACIÓN LOCAL — Municipal — Guarda, A (Recadación, 30/08/2023)

A Presidencia desta Corporación, mediante resolución núm.2023-1311, de 22 de agosto de 2023, aprobou o padrón da taxa pola prestación do servizos de axuda no fogar (saf) na modalidade de dependencia correspondente ó mes de xuño do exercicio tributario 2023 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición pública do padrón. Comunícase ás persoas contribuíntes afectadas que o período voluntario de cobranza da taxa pola prestación dos servizos de axuda no fogar (saf) na modalidade de dependencia correspondente ó mes de xuño do exercicio tributario 2023 do Concello da Guarda será do día 1 de setembro ao día 1 de novembro de 2023, ámbalas dúas datas inclusive. A data de cargo en conta dos recibos domiciliados será o día 15 de setembro de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero. Documento asinado dixitalmente á marxe
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF-BÁSICA DO MES DE OUTUBRO DE 2023
ADMINISTRACIÓN LOCAL — Municipal — Rosal, O (Recadación, 30/11/2023)

O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamación e recursos que estimen pertinentes. O período voluntario de cobranza será do 01 de decembro de 2023 ao 01 de febreiro de 2024, ámbolos dous incluídos. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: O Rosal, 23 de novembro de 2023. A alcaldesa, Ánxela Fernández Callís. (Documento asinado electrónicamente)
APROBACIÓN DEFINITIVA DA MODIFICACIÓN DO CADRO DE PERSOAL DO CONCELLO DE PONTEVEDRA PARA O ANO 2023
ADMINISTRACIÓN LOCAL — Municipal — Pontevedra (Presupostos e cadros de persoal, 10/11/2023)

Ref.: 2023/CADROPER/000001 EXPDTE: APROBACIÓN DEFINITIVA DA MODIFICACIÓN DO CADRO DE PERSOAL DO CONCELLO DE PONTEVEDRA PARA O ANO 2023 TRÁMITE: Anuncio aprobación definitiva BOP. Polo Pleno deste Concello, na súa sesión extraordinaria do 08.11.2023 e logo da inadmisión e desestimación das alegacións presentadas en prazo, apróbase definitivamente a modificación do cadro de persoal do Concello de Pontevedra, nos termos que figuran a continuación, quedando da forma que figura como ANEXO I a este acordo, con efectos do día da publicación da aprobación definitiva desta modificación no Boletín Oficial da Provincia sempre que esta se produza a partir do 16 de novembro de 2023 e, en caso de que se produza a publicación antes desa data, entrará en vigor o 16 de novembro de 2023: Publícase, segundo o acordado e de conformidade co art.169.3 do Texto Refundido da Lei reguladora das facendas locais, aprobado por Real decreto lexislativo 2/2004. Contra este acordo de aprobación definitiva da modificación do cadro de persoal, que esgota a vía administrativa, poderá interpoñerse recurso contencioso-administrativo ante a Sala do Contencioso- Administrativo do Tribunal Superior de Xustiza de Galicia, no prazo de dous meses contados dende o día seguinte ao da presente publicación ou da súa notificación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. A) FUNCIONARIOS DE CARREIRA: Pontevedra. O secretario xeral do Pleno. Sinatura dixital.
APROBACIÓN INICIAL EXPEDIENTE DE MODIFICACIÓN DE CRÉDITOS Nº 15/2023, SEGUNDO NA MODALIDADE DE TRANSFERENCIA DE CRÉDITO ENTRE DISTINTAS ÁREAS DE GASTO
ADMINISTRACIÓN LOCAL — Municipal — Dozón (Presupostos e cadros de persoal, 31/08/2023)

Aprobado inicialmente polo Pleno da Corporación en sesión ordinaria celebrada o 28 de agosto de 2023, o expediente de modificación de créditos nº 15/2023, segundo baixo a modalidade de transferencia de crédito entre distintas áreas de gasto por importe de 3.700,00 €, en cumprimento do que se dispón no artigo 169.1 por remisión do 179.4 do Real decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días contados dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. De conformidade co acordo adoptado, a modificación de crédito considerarase definitivamente aprobada, se durante o citado prazo non se presentan reclamacións. En Dozón, na data da sinatura electrónica á marxe O Alcalde-Presidente Adolfo Campos Vázquez
ACORDO COMISIÓN PARITARIA DO CONVENIO SECTOR DE EMPRESAS MAIORISTAS DE FROITAS E PRODUCTOS HORÍTOCLAS DE PONTEVEDRA SOBRE INCREMENTO DAS TÁBOAS SALARIAIS DOS ANOS 2020-2021-2022.
XUNTA DE GALICIA — CONSELLERÍA DE EMPREGO E IGUALDADE — Área de relacións laborais de Pontevedra (Convenios colectivos, 16/11/2023)

Convenio o Acordo: MAIORISTAS DE FROITAS E PRODUCTOS HORTICOLAS DE PONTEVEDRA. Expediente: 36/01/0287/2023 Data: 08/11/2023 Asunto: RESOLUCIÓN DE INSCRICIÓN E PUBLICACIÓN Código de Convenio número: 36001835011992 Visto o Acordo da comisión paritaria do convenio do sector de empresas do sector MAIORISTAS DE FROITAS E PRODUCTOS HORTICOLAS DE PONTEVEDRA, para os anos 2020 a 2022, publicado no BOP nº 95/2021, de data 21 de maio do 2021, con domicilio na provincia de Pontevedra, subscrito en representación da parte económica, polas organizacións empresariais representativas do sector e da parte social, pola Central sindical CIG, sobre incremento e revalorización das táboas salariais dos anos 2020,2021,2022 e que foi asinado o devandito acordo da paritaria en data 17 de outubro do 2023. Primeiro.— Dito Acordo foi presentado na Xefatura Territorial de Vigo en data 3 de novembro do 2023. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— O 2.1. C) do Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo. Esta xefatura territorial, Primeiro.— Ordenar o seu rexistro e inscrición sen publicación no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. O xefe territoriaL REPRESENTACION EMPRESARIAL: REPRESENTACIÓN SOCIAL Reunidos as e os presentes, en Vigo o día 17 de outubro de 2023, sendo as 12:00 horas do día sinalado, reúnese a comisión paritaria do convenio para aplicar os IPCs resultantes dos últimos anos de vixencia do convenio, artigo 17, revisadas as táboas por parte da comisión, serán asinadas e rexistradas ante o REGCON, para elo nomease Jauad Sanango Ngomo para facer os trámites necesarios para o rexistro e publicación das táboas. E sen máis asuntos que tratar, se levanta a sesión firmando os presentes esta acta en proba de conformidade. Remata a xunta as 12.30 horas do mesmo día. George Razvan Zakrzewski Zahariev Alberto Pino Shane Tugues Rua Figueroa
NOMEAMENTO PERSOAL FUNCIONARIO DE CARREIRA, CATEGORÍA POLICÍAS LOCAIS
ADMINISTRACIÓN LOCAL — Municipal — Redondela (Persoal, oposicións, 22/02/2023)

En resolución do proceso selectivo unitario para o acceso e ingreso nos corpos de policía local de Galicia, escala básica, categoría de policía, quenda de acceso libre e concurso, que se convocou no ano 2021, no que se delegaban dúas prazas de policías locais (Persoal funcionario), da escala básica, subescala servizos especiais, clase policía local, grupo C, subgrupo C1, por oposición libre, incluídas na Oferta de Emprego Público do ano 2021 (Boletín Oficial da Provincia de Pontevedra, núm.: 246, do 22/12/2021) e logo de ver a comunicación da xefa do servizo de formación en Seguridade Pública da Xunta de Galicia, a alcaldesa ditou a Resolución núm.: 2023-0395, con data de 14/02/2023, pola que resolveu nomear ás seguintes persoas como persoal funcionario de carreira do Concello de Redondela, pertencente á categoría da policía local, da escala básica, subescala servizos especiais, grupo C e subgrupo C1: Redondela, 15 de febreiro do 2023. A alcaldesa Digna Rosa Rivas Gómez DOCUMENTO ASINADO ELECTRONICAMENTE Á MARXE
DECRETO DE NOMEAMENTO DE ALCALDESA ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 03/04/2023)

Tendo en conta que debido aos compromisos derivados do meu cargo non poderei asistir á sesión da Xunta de Goberno Local que se vai celebrar o día 28 de marzo de 2023, ás 08:00 horas, de acordo coas atribucións que me confiren os artigos 21 da Lei 7/1985, do 2 de abril, Reguladora das Bases de Réxime Local e 41 do Real Decreto 2568/1986, do 18 de novembro, polo que se aproba o Regulamento de Organización, Funcionamento e Réxime Xurídico das Entidades Locais Primeiro.- Delegar na Natalia Pino Bagnoli Barselo, DªAngela Josefa Sienes Paune, o cargo de Alcaldesa-Presidenta do Concello de Lalín, a todos os efectos legais, dende 06:00 ata as 11:00 horas do martes día 28 de marzo de 2023. Segundo.- Notifíquese á interesada, publíquese no BOP e dese conta ao Concello Pleno na primeira sesión plenaria que se celebre. Lalín, 27 de marzo de 2023 O Alcalde. Dou fe. O Secretario Xeral. José Crespo Iglesias. César López Arribas.
INFORMACIÓN PÚBLICA DA APROBACIÓN INICIAL DO EXPEDIENTE DE MODIFICACIÓN DE CRÉDITOS NÚM.3/2023
ADMINISTRACIÓN LOCAL — Municipal — Rodeiro (Presupostos e cadros de persoal, 04/08/2023)

O Pleno do Concello, na sesión extraordinaria urxente celebrada o día 31 de xullo de 2023, acordou a aprobación inicial do expediente de modificación de créditos núm.3/2023 do orzamento do exercicio de 2017, prorrogado para 2023, na modalidade de suplemento de crédito a financiar con cargo ao remanente líquido de tesourería da liquidación do orzamento correspondente ao exercicio de 2022. En cumprimento do disposto no artigo 169.1, por remisión do artigo 179.4 do Texto Refundido da Lei reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran alegacións, o acordo considerarase definitivamente aprobado. Rodeiro, 31 de xullo de 2023 O alcalde (sinatura dixital) José Luís Camiñas Vázquez
APROBACIÓN INICIAL PROXECTO EQUIDISTRIBUCIÓN AR-10 DO PXOM
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 17/08/2023)

Na súa condición de propietaria única dos terreos que integran a área de reparto AR-10 do PXOM de Ponteareas, con data 11.08.2023 o representante legal da sociedade Bienes Inmuebles Corporativos Atlánticos 2008, SLU aprobó inicialmente o Proxecto de Equidistribución do Polígono Unico da área de reparto AR-10 do PXOM de Ponteareas, datado en maio de 2023, redactado polo avogado Leanne Erecacho Pittaluga e o arquitecto Adriana Rocio Pastells Galilea, incluíndo valoracións de aproveitamento realizadas polo arquitecto D. Jose Damaso El Ouajdi Haller, e o convenio urbanístico proposto para a monetización do deber legal de cesión do aproveitamento urbanístico correspondente ao Concello, asinado polo representante legal de Bienes Inmuebles Corporativos Atlánticos 2008, SLU e pola Alcaldesa do Concello en data 18.05.2023. En cumprimento do establecido no artigo 120 e 121 da Lei 2/2016, do 10 de febreiro, do solo de Galicia, así como o previsto no artigo 270 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, sométese o proxecto a exposición pública polo prazo dun mes, a contar a partir do día seguinte ó da publicación deste anuncio no BOP; insertándose de seguido no taboleiro de edictos do Concello. Durante este prazo os interesados poderán consulta-lo expediente no servizo de Urbanismo do Concello, en horario de 08.30 a 13.30 horas, e formular por escrito as alegacións que xulguen oportunas. Tamén poderá consultarse electronicamente a través do portal de Transparencia do Concello de Ponteareas, no seguinte enlace: Premendo na pestana “7. URBANISMO, OBRAS PÚBLICAS E AMBIENTE” A aprobación definitiva do instrumento de equidistribución polo órgano municipal competente deberá recaer no prazo máximo dun mes desde a conclusión do trámite de información pública. Transcorrido devandito prazo sen resolución expresa, o instrumento de equidistribución entenderase aprobado por silencio. Ponteareas, a 11 de agosto de 2023.